pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลแนะ! 10 จุดสังเกตลักษณะ "ข่าวปลอม" เพื่อสร้างภูมิคุ้มกันให้ ปชช. และรู้ทันกลโกงมิจฉาชีพ
วันพฤหัสบดีที่ 9 มีนาคม 2566
รัฐบาลแนะ! 10 จุดสังเกตลักษณะ "ข่าวปลอม" เพื่อสร้างภูมิคุ้มกันให้ ปชช. และรู้ทันกลโกงมิจฉาชีพ
.....
ทราบไหม? 70% ของข่าวสารที่แพร่กระจายบนโซเชียลมีเดีย คือ ข่าวปลอม ปัญหาดังกล่าว รัฐบาลไม่ได้นิ่งนอนใจ ที่ผ่านมาหน่วยงานต่าง ๆ ที่เกี่ยวข้องได้ประชาสัมพันธ์แจ้งเตือน ปชช. อยู่ตลอดเวลา แต่มิจฉาชีพได้ปรับเปลี่ยนรูปแบบกลโกงทุกรูปแบบ จึงทําให้ประชาชนบางส่วนตกเป็นเหยื่อสูญเสียเงินให้กับมิจฉาชีพ ดังนั้น
.
รัฐบาลโดยกระทรวงดิจิทัลเพื่อเศรษฐกิจและสังคม (MDES) จึงแนะนํา 10 จุดสังเกตลักษณะ "ข่าวปลอม” เพื่อให้ประชาชนมีภูมิคุ้มกัน และรู้เท่าทันกลโกงมิจฉาชีพ ดังนี้
.
1. ข้อความพาดหัว : มักใช้พาดหัวที่ดึงดูดความสนใจโดยใช้ตัวหนังสือเด่น ๆ น่าตื่นตระหนก ฟังดูไม่น่าเชื่อถือ
2. URL : เว็บไซต์ข่าวปลอมจํานวนมาก “เปลี่ยนแปลง URL” เพียงเล็กน้อย เพื่อเลียนแบบแหล่งข่าวจริง
3. แหล่งที่มา : ตรวจดูให้แน่ใจว่าแหล่งที่มาที่น่าเชื่อถือ และมีชื่อเสียงด้านความถูกต้อง
4. การจัดรูปแบบที่ไม่ปกติ : มักมีการสะกดผิดหรือวางเลย์เอาต์ไม่ปกติ
5. พิจารณารูปภาพ : ข่าวปลอมมักมีรูปภาพหรือวิดีโอที่ไม่เป็นความจริง บางครั้งรูปภาพจริงแต่ไม่เกี่ยวข้องกับบริบทของเรื่องราว
6. ตรวจสอบวันที่ : อาจมีลําดับเหตุการณ์ที่ไม่สมเหตุผล หรือมีการเปลี่ยนแปลงวันที่ของเหตุการณ์
7. ตรวจสอบหลักฐาน : ตรวจสอบแหล่งข้อมูลของผู้เขียนเพื่อยืนยันว่าถูกต้อง
8. ดูรายงานอื่น ๆ : หากมีการรายงานข่าวโดยหลายแหล่งข่าวที่คุณเชื่อถือได้ มีแนวโน้มว่าข่าวดังกล่าวจะเป็นข่าวจริง
9. เรื่องราวนี้เป็นเรื่องตลกหรือไม่ : ตรวจสอบดูว่าแหล่งที่มาของข่าวขึ้นชื่อเรื่องการล้อเลียนหรือไม่ และรายละเอียดตลอดจนน้ําเสียงของข่าวฟังดูเป็นเรื่องตลกหรือไม่
10. เรื่องราวบางเรื่องอาจตั้งใจเป็นข่าวปลอม : ใช้วิจารณญาณ เพื่อคิดวิเคราะห์เรื่องราวที่อ่าน และแชร์เฉพาะข่าวที่แน่ใจว่าเชื่อถือได้เท่านั้น
.
อ่านเพิ่มเติม คลิกhttps://www.thaigov.go.th/news/contents/details/65771
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.ชัยวุฒิ หารือทูตสหรัฐฯ ประจำประเทศไทย ในความร่วมมือด้านเศรษฐกิจดิจิทัล
วันพฤหัสบดีที่ 9 มีนาคม 2566
รมว.ชัยวุฒิ หารือทูตสหรัฐฯ ประจําประเทศไทย ในความร่วมมือด้านเศรษฐกิจดิจิทัล
รมว.ชัยวุฒิ หารือทูตสหรัฐฯ ประจําประเทศไทย ในความร่วมมือด้านเศรษฐกิจดิจิทัล
วันนี้ (09 มี.ค. 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ให้การต้อนรับ นายรอเบิร์ต เอฟ. โกเด็ก (H.E. Mr. Robert F. Godec) เอกอัครราชทูตสหรัฐอเมริกาประจําประเทศไทย ในโอกาสเข้าเยี่ยมคารวะและหารือข้อราชการ โดยทั้งสองฝ่ายได้แลกเปลี่ยนข้อคิดเห็นด้านความสัมพันธ์และความร่วมมือระหว่างไทยและสหรัฐอเมริกา ทั้งด้านสังคม และเศรษฐกิจ การค้า และการลงทุน โดยทั้งสองฝ่ายยืนยันที่จะสนับสนุนความร่วมมือด้านเศรษฐกิจและสังคมดิจิทัล และเทคโนโลยีดิจิทัลระหว่างสองประเทศในสาขาต่าง ๆ อาทิ การใช้ 5G, Open RAN, Digital ID, การใช้ดิจิทัลในภาคการศึกษา การพัฒนาเมืองอัจฉริยะ และการรักษาความมั่นคงปลอดภัยไซเบอร์ โดยมีนายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม และพลอากาศตรีอมร ชมเชย เลขาธิการคณะกรรมการการรักษาความมั่นคงปลอดภัยไซเบอร์แห่งชาติ เข้าร่วม ณ ห้องรับรอง ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม
_________________________
รัฐบาลไทย-ข่าวทำเนียบรัฐบาล-ครม. ไฟเขียว กฎหมายกำกับธุรกิจเช่าซื้อ – ลีสซิ่ง รถยนต์และรถจยย. ให้อำนาจแบงก์ชาติดูแลตรวจสอบ ป้องกันประชาชนถูกเอาเปรียบ
วันพฤหัสบดีที่ 9 มีนาคม 2566
ครม. ไฟเขียว กฎหมายกํากับธุรกิจเช่าซื้อ – ลีสซิ่ง รถยนต์และรถจยย. ให้อํานาจแบงก์ชาติดูแลตรวจสอบ ป้องกันประชาชนถูกเอาเปรียบ
.....
ที่ประชุม ครม. (7 มี.ค. 66) อนุมัติหลักการร่างพระราชกฤษฎีกากําหนดให้การประกอบธุรกิจทางการเงินบางประเภทอยู่ภายใต้บังคับของพ.ร.บ. ธุรกิจสถาบันการเงิน พ.ศ.2551 พ.ศ. .... เพื่อให้มีกฎหมายเฉพาะกํากับดูแลธุรกิจเช่าซื้อและการให้เช่าแบบลิสซิ่งรถยนต์และรถจักรยานยนต์ ซึ่งจะส่งเสริมและคุ้มครองผู้บริโภคให้ได้รับความเป็นธรรมจากการใช้บริการมากยิ่งขึ้น โดยให้ธนาคารแห่งประเทศไทย (ธปท.) และสนง.คณะกรรมการคุ้มครองผู้บริโภค กําหนดแนวทางให้เกิดความเท่าเทียมในการกํากับดูแลผู้ประกอบธุรกิจ
.
สําหรับสาระสําคัญของร่างกฎหมายฉบับนี้
- ผู้ประกอบธุรกิจต้องแสดงรายละเอียดการคํานวณอัตราดอกเบี้ย ค่าบริการต่าง ๆ ส่วนลด และข้อมูลอื่น ๆ ให้ลูกค้าทราบ พร้อมทั้งรายงานต่อ ธปท. ตามหลักเกณฑ์ที่กําหนด
.
- ธปท. มีอํานาจแต่งตั้งพนักงาน ธปท. หรือบุคคลภายนอก เป็นผู้ตรวจการ ตรวจสอบกิจการสินทรัพย์และหนี้สินของผู้ประกอบธุรกิจ ลูกหนี้ และบุคคลที่เกี่ยวข้องของผู้ประกอบธุรกิจนั้น โดยให้มีอํานาจเข้าไปตรวจสอบ หรือสั่งให้ผู้ที่เกี่ยวข้องมาให้ข้อมูลเกี่ยวกับกิจการ ของผู้ประกอบธุรกิจ รวมถึงยึดหรืออายัดทรัพย์สิน เอกสารหรือสิ่งของที่เกี่ยวข้องกับการกระทําความผิด เป็นต้น
- ให้ ธปท. มีหนังสือเตือนไปยังผู้ประกอบธุรกิจ ให้ระงับการกระทํา หรือมีคําสั่งห้ามกระทําการ รวมถึงกําหนดบทลงโทษ กรณีไม่ปฏิบัติตามพระราชกฤษฎีนี้
.
ซึ่งกฎหมายนี้ให้มีผลบังคับใช้ เมื่อพ้นกําหนด 90 วันนับแต่วันประกาศในราชกิจจานุเบกษา
.
อ่านเพิ่มเติม คลิก https://www.thaigov.go.th/news/contents/details/65812
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ คุมเข้มสั่งยกระดับมาตรการ PM 2.5 และตั้งศูนย์ปฏิบัติการแก้ไขปัญหาไฟป่าและหมอกควัน ส่วนหน้าภาคเหนือ
วันพฤหัสบดีที่ 9 มีนาคม 2566
09/03/2566
รองนายกรัฐมนตรี พลเอก ประวิตรฯ คุมเข้มสั่งยกระดับมาตรการ PM 2.5 และตั้งศูนย์ปฏิบัติการแก้ไขปัญหาไฟป่าและหมอกควัน ส่วนหน้าภาคเหนือ
รองนายกรัฐมนตรี พลเอก ประวิตรฯ คุมเข้มสั่งยกระดับมาตรการ PM 2.5 และตั้งศูนย์ปฏิบัติการแก้ไขปัญหาไฟป่าและหมอกควัน ส่วนหน้าภาคเหนือ
พลเอก คงชีพ ตันตระวาณิชย์ โฆษกรองนายกรัฐมนตรี เปิดเผยว่า จากสถานการณ์ฝุ่นละอองขนาดเล็ก ( PM 2.5) ที่มีแนวโน้มสูงขึ้นและเกินค่ามาตรฐานหลายพื้นที่ ซึ่งมีผลต่อสุขภาพ โดยเฉพาะพื้นที่ 17 จังหวัดภาคเหนือ พื้นที่ชุมชนเมือง รวมทั้ง กรุงเทพมหานคร และ ปริมณฑล
พลเอก ประวิตร วงษ์สุวรรณ รองนายกรัฐมนตรี ได้สั่งการให้ กระทรวงทรัพยากรธรรมชาติและสิ่งแวดล้อมประสานทุกหน่วยที่เกี่ยวข้อง ดําเนินการตามแผนเฉพาะกิจ ด้วยการสื่อสารเชิงรุก รวมทั้งยกระดับปฏิบัติการและสร้างการมีส่วนร่วม ในการแก้ปัญหาเร่งด่วนใน 3 พื้นที่ ทั้งพื้นที่เมือง พื้นที่ป่าและพื้นที่การเกษตร ใน 7 มาตรการ โดยให้เร่งการขับเคลื่อนแผนปฏิบัติการวาระแห่งชาติ และการจัดตั้งศูนย์ปฏิบัติการแก้ไขปัญหาไฟป่าและหมอกควัน ส่วนหน้าภาคเหนือ การสร้างเครือข่ายชุมชนปลอดคนเผาในพื้นที่เสี่ยง การบริหารจัดการเชื้อเพลิงครบวงจร ชิงเก็บลดเผาในพื้นที่โล่ง การใช้กลไกทุกระดับ โดยเฉพาะระดับพื้นที่คุมเข้มมาตรการทางกฎหมายและขอความร่วมมือประชาชน การลดจุดความร้อนในพื้นที่ป่า การผลักดันกลไกระหว่างประเทศ รวมทั้งการดึงทุกภาคส่วนเข้ามามีส่วนร่วม
พลเอก ประวิตรฯ ยังได้กําชับในพื้นที่เมือง ให้กําหนดมาตรการนํารถเก่าออกจากระบบ ทดแทนด้วยรถใหม่มลพิษต่ํา พื้นที่เกษตร ให้เข้มงวดพื้นที่เพาะปลูก อ้อย ข้าวและข้าวโพด และพื้นที่ป่า ให้ติดตามจุดความร้อน โดยได้ย้ําสั่งการเข้มและขอความร่วมมือ กระทรวงมหาดไทย กําชับจังหวัดออกประกาศห้ามเผาในทุกพื้นที่ และใช้กลไกระดับพื้นที่ลงกํากับเข้มทําความเข้าใจกับเกษตรกร ขอให้ กระทรวงทรัพยากรธรรมชาติและสิ่งแวดล้อมพิจารณาปิดป่าในพื้นที่ไฟไหม้ป่าและระดมสรรพกําลัง และเครือข่ายอาสาสมัครเข้าดับไฟป่า ให้ กระทรวงอุตสาหกรรม ขอความร่วมมือ โรงงานลดกําลังการผลิตในภาวะเสี่ยงและงดรับพืชเกษตรที่มาจากการเผา กระทรวงเกษตรและสหกรณ์ขอให้พิจารณาปฏิบัติการฝนหลวงเมื่อมีโอกาส ขอให้ กระทรวงศึกษาธิการเข้าไปดูแลให้คําแนะนําประชาชน โดยเฉพาะกลุ่มเสี่ยงต่อสุขภาพ รวมทั้งให้ทุกหน่วยงานที่เกี่ยวข้องเข้มบังคับใช้กฎหมาย ขอความร่วมมือและสื่อสารเชิงรุกกับประชาชนและกลุ่มเป้าหมายที่เป็นต้นเหตุ ทั้งนี้ขอให้ทํางานร่วมกันอย่างเป็นเอกภาพในมาตรการที่กําหนดร่วมกันให้เป็นผล เพื่อป้องกันและลดปัญหาฝุ่นละออกขนาดเล็กในสถานการณ์วิกฤตของฝุ่นละอองขาดเล็กที่กําลังเกิดขึ้น
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำทั่วประเทศ กำชับเรือโดยสารต้องพร้อม อุปกรณ์ประจำเรือต้องครบ และปลอดภัย
วันพฤหัสบดีที่ 9 มีนาคม 2566
กรมเจ้าท่า คุมเข้มความปลอดภัยทางน้ําทั่วประเทศ กําชับเรือโดยสารต้องพร้อม อุปกรณ์ประจําเรือต้องครบ และปลอดภัย
...
กรมเจ้าท่า คุมเข้มความปลอดภัยทางน้ําทั่วประเทศ กําชับเรือโดยสารต้องพร้อม อุปกรณ์ประจําเรือต้องครบ และปลอดภัย
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว โดย นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่าได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) กํากับ ดูแล ตรวจตราความปลอดภัยทางน้ํา เน้นย้ําประชาชนและนักท่องเที่ยวต้องสวมใส่เสื้อชูชีพขณะเดินทางทางน้ําตลอดเวลา โดยในส่วนของการท่องเที่ยวทางน้ําในภูมิภาคที่ 7 พื้นที่ภาคตะวันออกเฉียงเหนือได้มีการกํากับดูแล ควบคุม คุมเข้ม อํานวยความสะดวกและความปลอดภัยแก่ประชาชนและนักท่องเที่ยว ดังนี้
1.ท่าเรือวัดพระธาตุหล้าหนอง เรือโดยสาร 7 ลํา 44 เที่ยว ผู้โดยสาร 176 คน
2.ท่าเรือเทศบาลตําบลบึงโขงหลง เรือโดยสาร 115 ลํา 75 เที่ยว ผู้โดยสาร 590 คน
3.ท่าเรือทะเลบัวแดง เรือโดยสาร 54 ลํา 58 เที่ยว ผู้โดยสาร 467 คน
4.ท่าเรือด่านศุลกากรบึงกาฬ เรือโดยสาร 6 ลํา 4 เที่ยว ผู้โดยสาร 41 คน
5.ท่าเรือศุลกากรปากชม เรือโดยสาร 5 ลํา เที่ยวไป 5 เที่ยว ผู้โดยสาร 30 คน เที่ยวกลับ 6 เที่ยว/ผู้โดยสาร 57 คน
6. ท่าเทียบเรือและโดยสารเทศบาลนครพนม อําเภอเมืองนครพนม จังหวัดนครพนม เรือโดยสาร จํานวน 3 ลํา ขาเข้า 11 เที่ยว 258 คน ขาออก 12 เที่ยว 334 คน
7. ท่าเทียบเรือบ้านโพธิ์ชัย ตําบลไผ่ล้อม อําเภอบ้านแพง จังหวัดนครพนม เรือโดยสาร 6 ลํา ขาเข้า 5 เที่ยว 183 คนขาออก 5 เที่ยว 189 คน เรือบรรทุกสินค้า จํานวน 4 ลํา เรือบรรทุกสินค้าออก 5 เที่ยว
รักษาการอธิบดีกรมเจ้าท่า กล่าวเพิ่มเติมว่า จากมาตรการด้านความปลอดภัยทางน้ํา กรมเจ้าท่า กระทรวงคมนาคม ได้จัดเรือตรวจการณ์พร้อมเจ้าหน้าที่ ออกตรวจตรา อํานวยความสะดวก ความปลอดภัยทางน้ํา อย่างเคร่งครัด โดยเรือต้องมีอุปกรณ์ความปลอดภัยประจําเรือครบถ้วน ผู้ควบคุมเรือโดยสารต้องมีความพร้อมไม่เสพติดของมึนเมา ท่าเรือต้องปลอดภัยมีอุปกรณ์ประจําท่าเรือ อาทิ พวงชูชีพ พร้อมระบุจํานวนผู้โดยสาร มีการประชาสัมพันธ์การสวมใส่เสื้อชูชีพ และให้ปฏิบัติตามคําแนะนําของเจ้าหน้าที่ประจําท่าเรืออย่างเคร่งครัด เพื่อความปลอดภัย พร้อมกันนี้ รักษาการอธิบดีกรมเจ้าท่า ได้สั่งการให้สํานักงานเจ้าท่าทั่วประเทศ เร่งตรวจสอบเรือโดยสารทุกลําในพื้นที่ เพื่อตรวจสอบความพร้อมของเรือทุกลํา และรายงานให้ทราบ ทั้งนี้ หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-​Cabinet approves one-year extension of soft loan scheme for SMEs
วันพฤหัสบดีที่ 9 มีนาคม 2566
09/03/2566
​Cabinet approves one-year extension of soft loan scheme for SMEs
​Cabinet approves one-year extension of soft loan scheme for
SMEs
Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on March 7, 2023, has made approval to a one-year extension of the soft loan scheme, worth 250 billion Baht, for small and medium-sized enterprises (SMEs), which covers: (1) a soft loan facility for businesses to support viable SMEs affected by the COVID-19 crisis; and (2) a transformation loan facility under the Soft Loan Emergency Decree to help enhance cheap-funding access for SMEs who have survived the COVID-19 pandemic to improve, develop, and strengthen their business capabilities.
The cabinet also approved transfer of balance of the asset warehousing scheme (totaling 100 billion Baht), which is to end on April 9, 2023, to the credit line of the soft loan scheme for SMEs. The remaining balance of the asset warehousing scheme is estimated at 29 billion Baht, which, after the transfer, will make up of an estimated 61.5 billion Baht in the remaining balance of the soft loan scheme for SMEs.
รัฐบาลไทย-ข่าวทำเนียบรัฐบาล-ครม. เห็นชอบขยายเวลาจัดเก็บภาษีสรรพสามิตอัตราศูนย์สำหรับน้ำมันดีเซล และน้ำมันเตาที่นำไปผลิตกระแสไฟฟ้าออกไปอีก 6 เดือน
วันพฤหัสบดีที่ 9 มีนาคม 2566
09/03/2566
ครม. เห็นชอบขยายเวลาจัดเก็บภาษีสรรพสามิตอัตราศูนย์สําหรับน้ํามันดีเซล และน้ํามันเตาที่นําไปผลิตกระแสไฟฟ้าออกไปอีก 6 เดือน
ผลประชุม ครม.เมื่อวันที่ 7 มี.ค.2566 มีมติเห็นชอบขยายเวลาจัดเก็บภาษีสรรพสามิตอัตราศูนย์สําหรับน้ํามันดีเซล (B0) และน้ํามันเตาที่ใช้ในการผลิตกระแสไฟฟ้าตามหลักเกณฑ์ วิธีการ และเงื่อนไขที่อธิบดีประกาศกําหนดออกไปอีก 6 เดือน ตั้งแต่วันที่ 16 มี.ค.-15 ก.ย.2566
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 7 มีนาคม 2566 มีมติเห็นชอบขยายเวลาจัดเก็บภาษีสรรพสามิตอัตราศูนย์สําหรับน้ํามันดีเซล (บี0) และน้ํามันเตาที่ใช้ในการผลิตกระแสไฟฟ้าตามหลักเกณฑ์ วิธีการ และเงื่อนไขที่อธิบดีประกาศกําหนด ออกไปอีก 6 เดือน ตั้งแต่วันที่ 16 มีนาคม 2566 ถึง 15 กันยายน 2566 เพื่อช่วยบรรเทาความเดือดร้อนให้แก่ประชาชนและภาคธุรกิจ เรื่องค่าไฟฟ้า ในช่วงที่เศรษฐกิจเพิ่งเริ่มฟื้นตัว ราคาเชื้อเพลิงต่าง ๆ ในตลาดโลกยังคงผันผวน
นายเอกนิติ นิติทัณฑ์ประภาศ อธิบดีกรมสรรพสามิต กล่าวเพิ่มเติมว่า “ตามนโยบายของกระทรวงการคลังที่มอบหมายให้กรมสรรพสามิตดําเนินมาตรการภาษีเพื่อช่วยบรรเทาความเดือดร้อนให้แก่ประชาชนและผู้ประกอบการ มาอย่างต่อเนื่องตั้งแต่เดือนกุมภาพันธ์ 2565 นั้น ด้วยภาวะเศรษฐกิจถดถอยในหลายประเทศ ความขัดแย้งระหว่างรัสเซียและยูเครนที่ยังไม่ยุติ ทําให้สถานการณ์ก๊าซธรรมชาติเหลว (LNG) มีแนวโน้มที่ยังคงมีความผันผวน รวมถึงสถานการณ์เศรษฐกิจภาพรวมในประเทศเพิ่งฟื้นตัวหลังจากการแพร่ระบาดของโควิด-19 จึงมีความจําเป็นต้องใช้มาตรการทางภาษีต่อไปอีกระยะหนึ่ง ซึ่งยังต้องมีการใช้และสํารองน้ํามันดีเซล (บี0) และน้ํามันเตาในการผลิตกระแสไฟฟ้า รวมถึงเตรียมรับมือกรณีสถานการณ์ราคา LNG ที่อาจเพิ่มสูงขึ้นอย่างมีนัยยะ รวมถึงเพื่อควบคุมไม่ให้ต้นทุนค่าไฟฟ้าเพิ่มสูงขึ้นจนส่งผลกระทบต่อการดําเนินชีวิตของพี่น้องประชาชน และความสามารถในการแข่งขันทางธุรกิจ เนื่องจากไฟฟ้าเป็นสาธารณูปโภคขั้นพื้นฐานที่เป็นต้นทุนการผลิตในทุกภาคส่วนของทุกอุตสาหกรรม”
กรมสรรพสามิตจึงเสนอขยายเวลาจัดเก็บภาษีสรรพสามิตอัตราศูนย์สําหรับน้ํามันดีเซล (บี0) และน้ํามันเตาที่ใช้ในการผลิตกระแสไฟฟ้าตามหลักเกณฑ์ วิธีการ และเงื่อนไขที่อธิบดีประกาศกําหนด เพื่อเป็นการบรรเทาความเดือดร้อนให้แก่พี่น้องประชาชนและภาคธุรกิจที่จะเกิดขึ้นจากค่าไฟฟ้าที่เพิ่มขึ้น รวมถึงช่วยให้เศรษฐกิจภาพรวมของประเทศสามารถขับเคลื่อนต่อไปได้ ซึ่งครม. อนุมัติให้ขยายเวลาจัดเก็บออกไปอีก 6 เดือน เริ่มตั้งแต่วันที่ 16 มีนาคม 2566 ถึงวันที่ 15 กันยายน 2566
“การดําเนินมาตรการภาษีในครั้งนี้แม้จะส่งผลให้กรมสรรพสามิตสูญเสียรายได้ที่ควรจะได้รับจากการจัดเก็บภาษีสรรพสามิตน้ํามันประมาณ 8,050 ล้านบาท โดยสูญเสียจากน้ํามันดีเซล (บี0) ประมาณ 7,920 ล้านบาท และจากน้ํามันเตาประมาณ 130 ล้านบาท ก็ตาม แต่กรมสรรพสามิตให้ความสําคัญต่อการบรรเทาความเดือดร้อนให้แก่พี่น้องประชาชนและภาคธุรกิจซึ่งมีความสําคัญอย่างยิ่งต่อเศรษฐกิจภาพรวมของประเทศ อย่างไรก็ดี การดําเนินมาตรการภาษีในครั้งนี้ไม่กระทบต่อเป้าหมายการจัดเก็บรายได้ภาษีสรรพสามิต เนื่องจากรายได้ที่สูญเสียดังกล่าวไม่ได้ถูกนําไปรวมในเป้าหมายตั้งแต่ต้น” นายเอกนิติ กล่าวทิ้งท้าย
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02-2415600-18 ต่อ 552302
รัฐบาลไทย-ข่าวทำเนียบรัฐบาล-กรมเจ้าท่า เร่งตรวจสอบกรณี เรือล่มบริเวณแม่น้ำมูล โรงเรียนบ้านสุวรรณวารี จังหวัดอุบลราชธานี
วันพฤหัสบดีที่ 9 มีนาคม 2566
กรมเจ้าท่า เร่งตรวจสอบกรณี เรือล่มบริเวณแม่น้ํามูล โรงเรียนบ้านสุวรรณวารี จังหวัดอุบลราชธานี
...
กรมเจ้าท่า เร่งตรวจสอบกรณี เรือล่มบริเวณแม่น้ํามูล โรงเรียนบ้านสุวรรณวารี จังหวัดอุบลราชธานี
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) สั่งการให้สํานักงานเจ้าท่าภูมิภาคที่ 7 เร่งตรวจสอบกรณีเรือล่มบริเวณแม่น้ํามูล โรงเรียนบ้านสุวรรณวารี ตําบลคําเขื่อนแก้ว อําเภอสิรินธร อุบลราชธานี
จากเหตุการณ์เรือล่ม เมื่อวันที่ 9 มีนาคม 2566 เวลา 00.30 น. สํานักงานเจ้าท่าภูมิภาคที่ 7 สาขาอุบลราชธานี พร้อมด้วยเจ้าหน้าที่ จํานวน 5 นาย ได้นํายานพาหนะเรือตรวจการณ์เจ้าท่า 2103 และเรือตรวจการณ์ (เจ็ตสกี) 345 โดยบูรณาการ ร่วมกับหน่วยกู้ภัยมูลนิธิศิษย์พระจี้กงอุบลราชธานี ค้นหาผู้สูญหาย บริเวณแม่น้ํามูล โรงเรียนบ้านสุวรรณวารี ตําบลคําเขื่อนแก้ว อําเภอสิรินธร จังหวัดอุบลราชธานี จากการตรวจสอบเบื้องต้นพบว่า ผู้ขับเรือ คือ นายธวัชชัย พิมพ์จันทร์ ไม่มีประกาศนียบัตรผู้ทําการในเรือ ทั้งฝ่ายเดินเรือ (นายท้ายเรือกลลําน้ําชั้นสอง) และฝ่ายช่างกลเรือ (คนใช้เครื่องจักรยนต์ชั้นสอง) ขณะเกิดเหตุมีผู้โดยสารประมาณ 19 คน รวมคนขับ มีผู้เสียชีวิต 2 ราย สูญหาย 3 ราย จากการสอบสวนในเบื้องต้นเกิดจากมีงานบุญฝั่งตรงข้าม และเกิดการทะเลาะวิวาทภายในงาน ประชาชนได้ลงเรือโดยสารเกินจํานวน เพื่อข้ามฟากมายังฝั่งตรงข้าม ทําให้เรือล่ม ซึ่งจากจํานวนผู้สูญหาย 3 ราย จํานวน 2 ใน 3 ของผู้สูญหายมีภรรยาและบุตรของคนขับเรือร่วมด้วย ขณะนี้ได้ดําเนินการกู้เรือ และค้นหาผู้สูญหาย แต่เนื่องด้วยน้ําลึก กระแสน้ําเชี่ยวเป็นอุปสรรคในการค้นหายากขึ้น สําหรับผู้กระทําความผิด กรมเจ้าท่า ได้แจ้งข้อกล่าวหาที่สถานีตํารวจอําเภอสิรินธร ตามกฎ ระเบียบ ข้อบังคับของกรมเจ้าท่าแล้ว หากพบเห็นเหตุการณ์ความไม่ปลอดภัยทางน้ํา โทรแจ้งสายด่วนอธิบดีกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-​Phase 4 of undergraduate scholarship program for students from Southernmost provinces approved by cabinet
วันพฤหัสบดีที่ 9 มีนาคม 2566
09/03/2566
​Phase 4 of undergraduate scholarship program for students from Southernmost provinces approved by cabinet
​Phase 4 of undergraduate scholarship program for students from Southernmost provinces approved by cabinet
March 8, 2023, Deputy Government Spokesperson Ratchada Thanadirek disclosed that the cabinet, in its meeting on March 7, has made approval to the 4th-phase undergraduate scholarship program for students from the Southernmost provinces (academic years 2023-2027) for the total budget framework of 419.5 million Baht. This is to ensure continuity of education opportunity provision to youths in the 5 Southernmost provinces, namely, Pattani, Yala, Narathiwat, Satun, and Songkhla (4 districts: Chana, Thepha, Na Thawee, and Saba Yoi) for them to pursue undergraduate study in the required fields (in accordance with local needs), and to use acquired knowledge for the development of their own localities.
The 4th-phase undergraduate scholarship program for students from the Southernmost provinces is aimed at: 1) minimizing educational disparity in the 5 Southernmost provinces; 2) providing financial support for undergraduate study in the fields that are relevant with local needs; 3) promoting volunteer spirits and public consciousness among scholarship recipients and encouraging them to do better for their own education institute, locality, and the nation.
The program will be implemented for the academic years 2023-2027. Target groups are youths who have resided in the 5 Southernmost provinces for no less than 3 years, and obtained high-school (or equivalent) degree from a local school in the area. Scholarships will be given in 2 categories: 1) students who did not succeed in the entrance examination will be helped with the placement in an education institute (in addition to the scholarship); and 2) students who succeeded in the entrance examination to study in one of the required fields will be provided with cost of living subsidy (in addition to the scholarship). The program will offer 500 scholarships in total (250 each for the above categories of students) at 40,000 Baht/academic year throughout the study period.
The undergraduate scholarship program for students from the Southernmost provinces has been implemented since 2007, with a total of 5,795 recipients from the 5 Southernmost provinces as of now. Based on the program achievement assessment, 70.3% of the 1st batch of scholarship recipients are being employed, while 1.9% are pursuing higher education, and 71.9% of the 2nd batch of scholarship recipients are being employed, while 6.5% are pursuing higher education. The 3rd phase of the program is now in the assessment process.
รัฐบาลไทย-ข่าวทำเนียบรัฐบาล-หน.ผู้ตรวจ ก.อุตฯ ลงพื้นที่จังหวัดน่าน เยี่ยมชมสถานประกอบการแปรรูปถั่วลิสง ต่อยอดเกษตรอุตสาหกรรม สร้างรายได้ให้แก่เกษตรกรในพื้นที่
วันพฤหัสบดีที่ 9 มีนาคม 2566
09/03/2566
หน.ผู้ตรวจ ก.อุตฯ ลงพื้นที่จังหวัดน่าน เยี่ยมชมสถานประกอบการแปรรูปถั่วลิสง ต่อยอดเกษตรอุตสาหกรรม สร้างรายได้ให้แก่เกษตรกรในพื้นที่
หัวหน้าผู้ตรวชราชการกระทรวงอุตสาหกรรม ลงพื้นที่จังหวัดน่าน เยี่ยมชมสถานประกอบการแปรรูปถั่วลิสง ต่อยอดเกษตรอุตสาหกรรม สร้างรายได้ให้แก่เกษตรกรในพื้นที่
เมื่อวันที่ 7 มีนาคม 25666 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และคณะ ลงพื้นที่จังหวัดน่านเข้าเยี่ยมชมสถานประกอบการ ณ บริษัท บ้านถั่วลิสง จํากัด ตําบลผาสิงห์ อําเภอเมืองน่าน โดยผลิตภัณฑ์ของบริษัทฯ คือ ถั่วลิสงแปรรูปมากกว่า 20 ชนิด เพื่อเพิ่มมูลค่า พร้อมแบ่งบรรจุซอง ซึ่งเป็นการต่อยอดธุรกิจมาจากห้างหุ้นส่วนจํากัด ซินกวงน่าน จากเดิมที่รับซื้อถั่วลิสงจากเกษตรกร เพื่อนําไปขายต่อในรูปแบบวัตถุดิบให้กับลูกค้าชาวมาเลเซียทั้งหมด ต่อมาได้ขยายกิจการโดยตั้งบริษัท บ้านถั่วลิสง จํากัด และเปลี่ยนมาเป็นการนําถั่วลิสงบางส่วนประมาณร้อยละ 20 มาแปรรูปเป็นผลิตภัณฑ์ต่าง ๆ สําหรับบริโภคภายในประเทศ โดยได้รับคําแนะนํา จากกระทรวงอุตสาหกรรม ในการทดลอง ต่อยอดไอเดีย จนเกิดเป็นผลิตภัณฑ์ต่าง ๆ เช่น ถั่วคั่วทราย เค้กถั่ว นมถั่ว ภายใต้แบรนด์นันทบุรี และบ้านถั่วลิสง รวมกว่า 20 ผลิตภัณฑ์ นอกจากนี้ ยังได้รับการอนุมัติสินเชื่อจากกองทุนพัฒนาเอสเอ็มอีตามแนวประชารัฐ เพื่อสร้างร้านบ้านถั่วลิสง และเปิดให้บริการเมื่อวันที่ 23 พฤศจิกายน 2562 ซึ่งร้านบ้านถั่วลิสง นอกจากจะเป็นการขยายช่องทางการจําหน่ายผลิตภัณฑ์ถั่วลิสงแปรรูป เกิดการบริหารธุรกิจครบวงจรทั้งต้นน้ํา กลางน้ํา และปลายน้ํา แล้ว ที่นี่ยังจะเป็นศูนย์รวบรวมการจําหน่ายสินค้าและผลิตภัณฑ์เกษตรแปรรูปของจังหวัดน่านในเครือข่ายคลัสเตอร์น่านอโกร-อินดัสทรี เป็นศูนย์เรียนรู้เพื่อศึกษาดูงานกระบวนการแปรรูปถั่วลิสง และเกษตรแปรรูปอื่น ๆ รวมถึงเป็นจุดเช็คอินสําหรับนักท่องเที่ยวในการซื้อของฝากได้อีกด้วย
รัฐบาลไทย-ข่าวทำเนียบรัฐบาล-ที่ปรึกษารัฐมนตรี ก.อุตฯ เยี่ยมชมงาน วิฟ เอเชีย และ มีท โปร เอเชีย พร้อมดันภาคเกษตรและอุตสาหกรรมไทยด้วยนวัตกรรม
วันพฤหัสบดีที่ 9 มีนาคม 2566
09/03/2566
ที่ปรึกษารัฐมนตรี ก.อุตฯ เยี่ยมชมงาน วิฟ เอเชีย และ มีท โปร เอเชีย พร้อมดันภาคเกษตรและอุตสาหกรรมไทยด้วยนวัตกรรม
ที่ปรึกษารัฐมนตรี ก.อุตฯ เยี่ยมชมงาน วิฟ เอเชีย และ มีท โปร เอเชีย พร้อมดันภาคเกษตรและอุตสาหกรรมไทยด้วยนวัตกรรม
วันนี้ (9 มีนาคม 2566 - กรุงเทพฯ) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรมเข้าเยี่ยมชมงาน VIV Asia 2023 (วิฟ เอเชีย 2566) ซึ่งเป็นงานแสดงสินค้าและงานประชุมสัมมนาระดับโลก สําหรับอุตสาหกรรมปศุสัตว์และสัตว์น้ําครบวงจร ครอบคลุมตั้งแต่อาหารสัตว์สู่อาหารเพื่อการบริโภค ในภูมิภาคเอเชีย และเยี่ยมชมงาน Meat Pro Asia (มีท โปร เอเชีย) ซึ่งเป็นงานแสดงเทคโนโลยีและสินค้าเพื่อการเจรจาธุรกิจสําหรับกระบวนการผลิตเนื้อสัตว์ อาหาร และบรรจุภัณฑ์ครบวงจร ที่จัดขึ้นพร้อมกัน ณ อาคารชาเลนเจอร์ 1-3 อิมแพ็ค เมืองทองธานี ตั้งแต่วันที่ 8-10 มีนาคม 2566 เพื่อสํารวจเทคโนโลยีและนวัตกรรมใหม่ๆ ในภาคเกษตรกรรมและปศุสัตว์ซึ่งมีมากกว่า 1,200 บริษัทชั้นนําจาก 62 ประเทศมาจัดแสดงในครั้งนี้ นํามาสู่การเชื่อมโยงและสานต่อความร่วมมือในการผลักดันนโยบายตามยุทธศาสตร์เกษตรและสหกรณ์ระยะ 20 ปีซึ่งเป็นนโยบายระดับชาติที่ทางกระทรวงอุตสาหกรรมกําลังมุ่งพัฒนาอย่างเป็นรูปธรรม
ภายในงานได้เยี่ยมชมบูธแสดงสินค้าจากผู้ประกอบการในอุตสาหกรรมอาทิ บริษัท นิวทริไบร์ท จํากัด นําเสนอถึงนโยบายของบริษัทในระยะยาว อีก 10-20 ปี / บริษัท BASF มีพูดคุยกันถึงนโยบายเพื่อความยั่งยืนที่ใส่ใจสิ่งแวดล้อมและคาร์บอนฟุตพริ้นท์ / บริษัท ดีเอสเอ็ม ผู้ผลิตวิตามินรายใหญ่ที่สุดในโลก เจรจาถึงนโยบายการนําเข้าและส่งออกเพื่อช่วยกระตุ้นภาคอุตสาหกรรมในระดับประเทศ / บริษัท ไดมอนด์ วี ผู้ผลิตอาหารเสริมเพื่อการส่งเสริมสุขภาพสัตว์ มีการพูดคุยกันถึงโอกาสทางธุรกิจของประเทศแถบภูมิภาคเอเชียตะวันออกเฉียงใต้ ซึ่งประเทศไทยเป็นประเทศที่ถูกจับตามองและมีแนวโน้มที่จะเติบโตอย่างมาก
นาย สุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม ได้กล่าวว่า “การสร้างความมั่นคงทางการเงินของภาคการเกษตรและเน้นการจัดการทรัพยากรการเกษตรอย่างยั่งยืน เป็นวิสัยทัศน์หลักของยุทธศาสตร์เกษตรและสหกรณ์ระยะ 20 ปีซึ่งเป็นนโยบายระดับชาติ อันเป็นรากฐานในการกําหนดอนาคตของการทําฟาร์มอัจฉริยะในราชอาณาจักรและ Smart Farming ซึ่งสอดคล้องกับกลยุทธ์และเป้าหมายการพัฒนาที่ยั่งยืนของสหประชาชาติ (SDGs) รวมถึง BCG Model ที่เอาเทคโนโลยี นวัตกรรม และวิทยาศาสตร์เข้ามาช่วยในการขับเคลื่อนประเทศตามนโยบายของกระทรวงอุตสาหกรรม การมาเยี่ยมชมงานใน วิฟ เอเชีย และ มีท โปร เอเชีย 2023 ในครั้งนี้ทําให้เรามองเห็นถึงแนวทางในการนําเทคโนโลยีและนวัตกรรมทางการเกษตรสมัยใหม่จากนานาชาติมาต่อยอดสู่การพัฒนาธุรกิจเกษตรและปศุสัตว์ไทยต่อไป”
งาน VIV Asia และ Meat Pro Asia จัดขึ้นระหว่างวันที่ 8-10 มีนาคม 2566 ณ อาคารชาเลนเจอร์ 1-3 อิมแพ็ค เมืองทองธานี สอบถามรายละเอียดเพิ่มเติมที่ www.vivasia.nl จัดโดย วีเอ็นยู เอเชีย แปซิฟิค
รัฐบาลไทย-ข่าวทำเนียบรัฐบาล-ที่ปรึกษาฯ สุชาติ แสดงความยินดี ‘ซาลัส’ รับ มอก.สารสกัด CBD รายแรกของไทย เพิ่มความเชื่อมั่นในผลิตภัณฑ์ให้ผู้บริโภค
วันพฤหัสบดีที่ 9 มีนาคม 2566
09/03/2566
ที่ปรึกษาฯ สุชาติ แสดงความยินดี ‘ซาลัส’ รับ มอก.สารสกัด CBD รายแรกของไทย เพิ่มความเชื่อมั่นในผลิตภัณฑ์ให้ผู้บริโภค
ที่ปรึกษาฯ สุชาติ แสดงความยินดี ‘ซาลัส’ รับ มอก.สารสกัด CBD รายแรกของไทย เพิ่มความเชื่อมั่นในผลิตภัณฑ์ให้ผู้บริโภค
วันที่ 9 มีนาคม 2566 กระทรวงอุตสาหกรรม (อก.) นําโดยนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม ได้แสดงความยินดีกับบริษัท ซาลัส ไบโอซูติคอล (ประเทศไทย) จํากัด ในการได้รับใบอนุญาตแสดงเครื่องหมายมาตรฐานสารสกัด CBD หรือ CBD ผง (CBD Extraction) จาก สํานักงานมาตรฐานผลิตภัณฑ์อุตสาหกรรม ที่เป็นรายแรกของผู้ประกอบการในประเทศไทยที่ได้รับการรับรองสารสกัดจากกัญชงที่มีปริมาณแคนนาบิไดออล รวมไม่น้อยกว่า 80 เปอร์เซ็นต์ โดยมวล มาตรฐานเลขที่ มอก. 3173-2564 นี้ โดยนายวิธวินท์ วิทยานนท์ ผู้ก่อตั้งและกรรมการ บริษัท ซาลัส ไบโอซูติคอล (ประเทศไทย) จํากัด เป็นผู้รับใบอนุญาตแสดงเครื่องหมายมาตรฐานนี้
ซึ่งบริษัท ซาลัส ไบโอซูติคอล (ประเทศไทย) จํากัด ถือเป็นผู้นําด้านธุรกิจสารสกัดจากกัญชง (Hemp) มาตรฐานการแพทย์อย่างเป็นทางการ มุ่งสร้างความมั่นใจให้กับผู้ประกอบการและผู้บริโภคด้วยมาตรฐาน ใบอนุญาตแสดงเครื่องหมายมาตรฐานกับผลิตภัณฑ์อุตสาหกรรมสารสกัดจากกัญชงที่มีปริมาณแคนนาบิไดออล ไม่น้อยกว่า 80 เปอร์เซ็นต์ โดยมวล มาตรฐานเลขที่ มอก. 3173-2564 ที่ได้รับการรับรองนี้ ตามนโยบายของกลุ่มยุทธศาสตร์ชาติในการสร้างรายได้และเพิ่มขีดความสามารถในการแข่งขันของประเทศ ในการฟื้นฟูเศรษฐกิจ ช่วยเหลือเกษตรกรและพัฒนานวัตกรรมทางการเกษตร และเป็นไปตามหลัก BCG Model นโยบายด้านการฟื้นฟูเศรษฐกิจ โดยพร้อมที่จะนํามาตรฐานสารสกัดดังกล่าวมาใช้ในการรองรับความต้องการในตลาดทั้งในประเทศและต่างประเทศ ที่เกิดความตื่นตัวจากการนําสารสกัด CBD มาใช้ในการพัฒนาผลิตภัณฑ์ใหม่ที่จะเกิดขึ้นในอนาคตต่อไป ภายใต้การอนุมัติจากรัฐบาลและกฎหมายที่บังคับใช้
รัฐบาลไทย-ข่าวทำเนียบรัฐบาล-เคาะแล้ว!! ครม. เห็นชอบราคาขั้นสุดท้ายปี 64/65 ที่ 1,106.40 บาท/ตัน คาดราคาอ้อยขั้นต้น ปี 65/66 เข้าที่ประชุม ครม. สัปดาห์หน้า
วันพฤหัสบดีที่ 9 มีนาคม 2566
09/03/2566
เคาะแล้ว!! ครม. เห็นชอบราคาขั้นสุดท้ายปี 64/65 ที่ 1,106.40 บาท/ตัน คาดราคาอ้อยขั้นต้น ปี 65/66 เข้าที่ประชุม ครม. สัปดาห์หน้า
เคาะแล้ว!! ครม. เห็นชอบราคาขั้นสุดท้ายปี 64/65 ที่ 1,106.40 บาท/ตัน คาดราคาอ้อยขั้นต้น ปี 65/66 เข้าที่ประชุม ครม. สัปดาห์หน้า
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม (อก.) เปิดเผยว่า มติคณะรัฐมนตรี เมื่อวันที่ 7 มีนาคม 2566 เห็นชอบกําหนดราคาอ้อยขั้นสุดท้าย ปี 2564/65 ราคาเฉลี่ยทั่วประเทศในอัตราที่ 1,106.40 บาทต่อตันอ้อย ณ ระดับความหวานที่ 10 ซี.ซี.เอส. และกําหนดอัตราขึ้น/ลงของราคาอ้อย เท่ากับ 66.38 บาท ต่อ 1 หน่วย ซี.ซี.เอส. และผลตอบแทนการผลิตและจําหน่ายน้ําตาลทราย 474.17 บาทต่อตันอ้อย ตามที่กระทรวงอุตสาหกรรมเสนอ ซึ่งเพิ่มขึ้นจากราคาอ้อยขั้นต้น ฤดูการผลิตปี 2564/65 ที่ราคา 1,070 บาท ซึ่งการที่ชาวไร่อ้อยมีรายได้เพิ่มขึ้น 36.40 บาท/ตันอ้อย จะสามารถเพิ่มกําลังซื้อและกระตุ้นเศรษฐกิจของประเทศได้อีกทางหนึ่ง
.
นายภานุวัฒน์ ตริยางกูรศรี รองปลัดกระทรวงอุตสาหกรรม รักษาราชการแทนเลขาธิการคณะกรรมการอ้อยและน้ําตาลทราย (สอน.) กล่าวว่า จากที่คณะรัฐมนตรีมีมติเห็นชอบกําหนดราคาอ้อยขั้นสุดท้าย ปี 2564/65 แล้ว หลังจากนี้ สอน. จะดําเนินการประกาศในราชกิจจานุเบกษา เพื่อให้มีผลบังคับใช้ต่อไป อย่างไรก็ตาม จากที่ประชุมคณะกรรมการอ้อยและน้ําตาลทราย (กอน.) เมื่อวันที่ 6 กุมภาพันธ์ 2566 ได้มีมติรับรองและเห็นชอบราคาอ้อยขั้นต้นปีการผลิต 2565/66 ที่ราคา 1,080 บาทต่อตัน ณ ระดับความหวานที่ 10 ซี.ซี.เอส. อัตราขึ้นลง อยู่ที่ 64.80 บาทต่อ 1 หน่วย ซี.ซี.เอส และผลตอบแทนการผลิตและจําหน่ายน้ําตาลทราย ที่ราคา 462.86 บาทต่อตัน ซึ่งคาดว่าจะเสนอต่อคณะรัฐมนตรี (ครม.) เพื่อพิจารณาให้ความเห็นชอบ ในสัปดาห์หน้า ก่อนที่จะประกาศกําหนดในราชกิจจานุเบกษา เพื่อให้มีผลบังคับใช้ และโรงงานน้ําตาลจะได้จ่ายค่าอ้อยให้แก่ชาวไร่อ้อย เพื่อที่ชาวไร่อ้อยจะได้นําเงินไปเป็นเงินทุนหมุนเวียนในการเพาะปลูก การบํารุงรักษาอ้อย และการดํารงชีพต่อไป
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล (GLO) ลงพื้นที่เยี่ยมเยียนพบปะ จุดจำหน่ายสลาก 80 ที่อำเภอเมืองภูเก็ต
วันพฤหัสบดีที่ 9 มีนาคม 2566
09/03/2566
สํานักงานสลากกินแบ่งรัฐบาล (GLO) ลงพื้นที่เยี่ยมเยียนพบปะ จุดจําหน่ายสลาก 80 ที่อําเภอเมืองภูเก็ต
สํานักงานสลากกินแบ่งรัฐบาลลงพื้นที่พบปะตัวแทนจําหน่ายตามโครงการสลาก 80 ในเขตอําเภอเมือง จังหวัดภูเก็ต เพื่อพูดคุย รับฟัง ตลอดจนแลกเปลี่ยนความคิดเห็นเกี่ยวกับการดําเนินโครงการสลาก 80
วันนี้ ( 7 มีนาคม 2566) เวลา 15.00 น. สํานักงานสลากกินแบ่งรัฐบาล โดย นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล ลงพื้นที่พบปะตัวแทนจําหน่ายตามโครงการสลาก 80 ในเขตอําเภอเมือง จังหวัดภูเก็ต เพื่อพูดคุย รับฟัง ตลอดจนแลกเปลี่ยนความคิดเห็นเกี่ยวกับการดําเนินโครงการสลาก 80
สําหรับโครงการสลาก 80 เป็นหนึ่งในหลายโครงการที่สํานักงานฯ ดําเนินการเพื่อแก้ไขปัญหาเกินราคา เป็นการทํารายการซื้อขายสลาก ผ่านแอปพลิเคชันเป๋าตัง และถุงเงิน ขณะนี้ โครงการดังกล่าว เป็นที่รู้จักอย่างแพร่หลาย ปัจจุบัน มีจุดจําหน่ายกระจายอยู่ทั่วประเทศ 1,047 จุด และจะขยายจํานวนจุดจําหน่ายเพิ่มขึ้นในอนาคต เพื่อให้ประชาชนสามารถซื้อสลากได้ในราคา 80 บาท ได้อย่างแพร่หลาย
สําหรับตัวแทนจําหน่ายสลากที่จําหน่ายผ่านจุดจําหน่ายสลาก 80 นั้น แต่ละจุดจะได้รับสลากไปจําหน่ายจุดละ 5-25 เล่ม เป็นการจําหน่ายผ่านแอปเป๋าตัง โดยผู้ซื้อ จะซื้อได้ไม่เกิน 20 ใบ (เนื่องจากเป็นการจําหน่ายสลากที่มีใบสลากให้ผู้ซื้อ จึงต้องจํากัดจํานวนการซื้อ ป้องกันการเวียนซื้อเพื่อนําไปขายต่อ) และสลากที่จําหน่ายผ่านจุดจําหน่ายสลากต้องมีการประทับตรา บนใบสลาก เพื่อเป็นการแสดงว่า สลากใบนั้นได้จําหน่ายไปแล้ว โดยหมายเลขที่ปรากฏบนตราประทับจะเป็นรหัสแสดงจังหวัด ระบุเขต/อําเภอ และจุดที่เท่าไหร่ของอําเภอนั้นๆ
ทั้งนี้ ตัวแทนจําหน่ายจุดจําหน่ายสลาก 80 ทุกราย จะต้องปฏิบัติตามเงื่อนไขที่กําหนดไว้ในสัญญาเหมือนตัวแทนจําหน่ายทุกประเภท หากฝ่าฝืนไม่ปฏิบัติตาม สํานักงานฯ จะบอกเลิกสัญญา และยกเลิกการเป็นตัวแทนจําหน่ายทันทีเช่นเดียวกัน
สําหรับผู้ซื้อสลาก หากไม่ได้ซื้อจากจุดจําหน่ายสลาก 80 แต่ปรากฏว่ามีเครื่องหมายประทับ แสดงว่าสลากใบนั้น เคยขายให้กับใครมาก่อนแล้ว หากมีการถูกรางวัล และมีการแจ้งอายัด ในขั้นตอนการสืบสวนจะถือว่า ผู้ซื้อสลาก หรือผู้ที่ซื้อคนแรก มีสิทธิในการรับรางวัล ไม่ใช่คนซื้อจากแผงทั่วไป จึงขอแนะนํา ให้ตรวจสอบสลากก่อนซื้อ หรือตรวจสอบจุดจําหน่ายในเขตพื้นที่ต่างๆ ได้ ผ่านทางเว็บไซต์สํานักงานสลากกินแบ่งรัฐบาล www.glo.or.th หรือสอบถามได้ที่ Call Center โทร. 0-2528-9999
รัฐบาลไทย-ข่าวทำเนียบรัฐบาล-อธิบดีกรมการปกครองสั่งการตรวจสอบกรณีปรากฏปลอมแปลงเอกสารบัตรประชาชนบนโลกออนไลน์ ย้ำเตือนเป็นการกระทำที่มีความผิดฐานปลอมแปลงเอกสารราชการ พร้อมทั้งประสานจังหวัดกาญจนบุรีกล่าวโทษเอาผิด
วันพฤหัสบดีที่ 9 มีนาคม 2566
09/03/2566
อธิบดีกรมการปกครองสั่งการตรวจสอบกรณีปรากฏปลอมแปลงเอกสารบัตรประชาชนบนโลกออนไลน์ ย้ําเตือนเป็นการกระทําที่มีความผิดฐานปลอมแปลงเอกสารราชการ พร้อมทั้งประสานจังหวัดกาญจนบุรีกล่าวโทษเอาผิด
อธิบดีกรมการปกครองสั่งการตรวจสอบกรณีปรากฏปลอมแปลงเอกสารบัตรประชาชนบนโลกออนไลน์ ย้ําเตือนเป็นการกระทําที่มีความผิดฐานปลอมแปลงเอกสารราชการ พร้อมทั้งประสานจังหวัดกาญจนบุรีกล่าวโทษเอาผิดตามกฎหมาย
วันนี้ (9 มี.ค. 66) นายแมนรัตน์ รัตนสุคนธ์ อธิบดีกรมการปกครอง เปิดเผยถึงกรณีบุคคลตามภาพถ่ายที่ปรากฏว่ามีบัตรประชาชนหลายใบและมีชื่อที่แตกต่างกันถึง 7 ใบ ซึ่งกรมการปกครอง ในฐานะสํานักทะเบียนกลาง ได้มอบหมายให้สํานักบริหารการทะเบียน ตรวจสอบฐานข้อมูลสํานักทะเบียนกลาง ทะเบียนบัตรประจําตัวประชาชนแล้วพบว่า บุคคลตามภาพถ่ายตามหลักฐานทางทะเบียนและข้อมูลการขอมีบัตร ชื่อ นายภาคิน สุขประพันธ์ โดยในกรณีดังกล่าว เป็นการปลอมแปลงบัตร ที่ไม่ได้เกี่ยวข้องกับข้อมูลในฐานข้อมูลระบบการจัดทําบัตรประจําตัวประชาชนของกรมการปกครองแต่อย่างใด เป็นการใช้ชื่อบุคคลอื่นกระทําการปลอมแปลงบัตรขึ้นมาเอง โดยกรมการปกครองจะมีหนังสือแจ้งจังหวัดกาญจนบุรีซึ่งเป็นนายทะเบียนท้องที่ดําเนินการจัดทําหนังสือกล่าวโทษต่อพนักงานสอบสวนสถานีตํารวจภูธรอําเภอเมืองกาญจนบุรี เพื่อดําเนินการตามกฎหมายต่อไป
“การดําเนินการปลอมแปลงรายละเอียดชื่อในบัตรประจําตัวประชาชน เป็นการกระทําความผิดตามประมวลกฎหมายอาญา มาตรา 265 ผู้ใดปลอมเอกสารสิทธิ หรือเอกสารราชการ ต้องระวางโทษจําคุกตั้งแต่ 6 เดือนถึง 5 ปี และปรับตั้งแต่ 10,000 – 100,000 บาท” นายแมนรัตน์ฯ กล่าว
นายแมนรัตน์ รัตนสุคนธ์ อธิบดีกรมการปกครอง กล่าวเพิ่มเติมว่า สําหรับประเด็นที่สังคมได้มีข้อสงสัยว่า การปลอมแปลงเอกสารบัตรประชาชนลักษณะนี้ จะมีผลกับการเลือกตั้งที่กําลังจะมีขึ้นหรือไม่นั้น ขอยืนยันว่า บุคคลดังกล่าวไม่สามารถนําเอกสารที่ปลอมแปลงขึ้นมาไปใช้ในการเลือกตั้งได้ เนื่องจากฐานข้อมูลทะเบียนราษฎรและบัตรประชาชนที่กรมการปกครองในฐานะสํานักทะเบียนกลางจัดส่งให้คณะกรรมการการเลือกตั้งนั้น ไม่ปรากฏชื่ออื่น ๆ นอกเหนือจากชื่อจริงของบุคคลนั้น ๆ ซึ่งการแสดงตนเพื่อใช้สิทธิเลือกตั้งจะมีการตรวจสอบความถูกต้องตรงกันของรายการบัตรประจําตัวประชาชนกับรายการทะเบียนบ้าน โดยหากพี่น้องประชาชนท่านใดมีข้อสงสัยหรือมีเบาะแสการกระทําผิดในลักษณะนี้ในพื้นที่อื่น ๆ สามารถแจ้งผ่านสายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลประชาสัมพันธ์เบอร์ศูนย์รับแจ้งเหตุภัยทางการเงินจากมิจฉาชีพของธนาคาร 12 แห่ง แจ้งเหตุได้ตลอด 24 ชั่วโมง เพื่อบรรเทาความเสียหายให้เร็วที่สุด
วันพฤหัสบดีที่ 9 มีนาคม 2566
09/03/2566
โฆษกรัฐบาลประชาสัมพันธ์เบอร์ศูนย์รับแจ้งเหตุภัยทางการเงินจากมิจฉาชีพของธนาคาร 12 แห่ง แจ้งเหตุได้ตลอด 24 ชั่วโมง เพื่อบรรเทาความเสียหายให้เร็วที่สุด
โฆษกรัฐบาลประชาสัมพันธ์เบอร์ศูนย์รับแจ้งเหตุภัยทางการเงินจากมิจฉาชีพของธนาคาร 12 แห่ง แจ้งเหตุได้ตลอด 24 ชั่วโมง เพื่อบรรเทาความเสียหายให้เร็วที่สุด
วันที่ 9 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ประชาสัมพันธ์เบอร์ศูนย์รับแจ้งเหตุภัยทางการเงินจากมิจฉาชีพ ซึ่งขณะนี้ได้รับความร่วมมือจากธนาคารทั้งสิ้น 12 แห่ง ได้เปิดศูนย์รับแจ้งเหตุภัยทางการเงินจากมิจฉาชีพของธนาคาร เพื่อให้ประชาชนที่ได้รับผลกระทบ หรือตกเป็นเหยื่อของมิจฉาชีพโทรแจ้งเหตุ ได้ตลอด 24 ชั่วโมง เพื่ออํานวยความสะดวกประชาชน บรรเทาความเสียหายให้เร็วที่สุด ดังนี้
ธ. กสิกรไทย 0-2888-8888 กด 001
ธ. กรุงไทย 0-2111-1111 กด 108
ธ.กรุงศรีอยุธยา 1572 กด 5
ธ. กรุงเทพ 1333 หรือ 0-2645-5555 กด *3
ธ. ไทยพาณิชย์ 0-2777-7575
ธ. ทหารไทยธนชาต 1428 กด 03
ธ. ออมสิน 1115 กด 6
ธ. ซีไอเอ็มบีไทย 0-2626-7777 กด 00
ธ. ไทยเครดิตเพื่อรายย่อย 0-2697-5454
ธ. ยูโอบี 0-2344-9555
ธ. แลนด์ แอนด์ เฮ้าส์ 0-2359-0000 กด 8
ธ. อาคารสงเคราะห์ 0-2645-9000 กด 33
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการทํางาน กําชับหน่วยงานที่เกี่ยวข้องเร่งแก้ไขปัญหามิจฉาชีพหลอกหลวงประชาชนผ่านช่องทางต่างๆ เพื่อป้องกันปัญหาและสกัดกั้นความเสียหายที่จะเกิดแก่ประชาชนให้เร็วที่สุด รวมทั้ง ขณะนี้ รัฐบาลได้ผลักดัน พ.ร.ก. มาตรการป้องกันและปราบปรามอาชญากรรมทางเทคโนโลยี พ.ศ. .... เพื่อให้เป็นกฎหมายที่ช่วยเพิ่มประสิทธิภาพการปราบปรามการกระทําผิดได้อย่างเด็ดขาดมากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-ดร.สาธิต ย้ำ อสม.แม่ฮ่องสอน ทำหน้าที่หมอคนที่ 1 พร้อมเป็นต้นแบบด้านสุขภาพให้คนไทยแข็งแรง
วันพฤหัสบดีที่ 9 มีนาคม 2566
ดร.สาธิต ย้ํา อสม.แม่ฮ่องสอน ทําหน้าที่หมอคนที่ 1 พร้อมเป็นต้นแบบด้านสุขภาพให้คนไทยแข็งแรง
รัฐมนตรีช่วยว่าการกระทรวงสาธารณสุข เยี่ยมเสริมพลัง “อสม.แม่ฮ่องสอน” ย้ําการทําหน้าที่หมอคนที่ 1 ร่วมกับบุคลากรสาธารณสุขต่อเนื่อง พร้อมดูแลตนเองเพื่อเป็นต้นแบบด้านสุขภาพที่ดีให้กับคนในครอบครัว ชุมชน ให้คนไทยทุกคนมีสุขภาพแข็งแรง และสมัครฌาปนกิจสงเคราะห์
รัฐมนตรีช่วยว่าการกระทรวงสาธารณสุข เยี่ยมเสริมพลัง “อสม.แม่ฮ่องสอน” ย้ําการทําหน้าที่หมอคนที่ 1 ร่วมกับบุคลากรสาธารณสุขต่อเนื่อง พร้อมดูแลตนเองเพื่อเป็นต้นแบบด้านสุขภาพที่ดีให้กับคนในครอบครัว ชุมชน ให้คนไทยทุกคนมีสุขภาพแข็งแรง และสมัครฌาปนกิจสงเคราะห์ อสม. สร้างหลักประกันให้กับผู้ที่อยู่ข้างหลังเมื่อเสียชีวิต ส่วนค่าป่วยการ 2,000 บาทที่ครม.อนุมัติ จะมีผลปีงบประมาณ 2567 นี้
วันนี้ (9 มีนาคม 2566) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะ ลงพื้นที่เยี่ยมเสริมพลังและมอบนโยบายแก่เจ้าหน้าที่ และอาสาสมัครสาธารณสุขประจําหมู่บ้าน (อสม.) ที่ อ.แม่สะเรียง และ อ.แม่ลาน้อย จ.แม่ฮ่องสอน รวมกว่า 700 คน โดยมีคณะผู้บริหาร และบุคลากรสาธารณสุขในพื้นที่ให้การต้อนรับ และได้กล่าวว่า อสม. เป็นกําลังสําคัญของระบบสาธารณสุขไทย โดยเฉพาะในช่วงสถานการณ์โควิด 19 ที่ผ่านมาได้ทํางานร่วมกับบุคลากรสาธารณสุขอย่างเต็มที่ ทั้งการเฝ้าระวัง ป้องกันโรค ติดตามผู้ติดเชื้อในระบบ Home Isolation ชักนําประชาชนเข้ารับการฉีดวัคซีน จนทําให้ประเทศไทยข้ามผ่านช่วงวิกฤตมาได้ หลังจากนี้ไป อสม. ยังต้องทําหน้าที่เป็นหมอคนที่ 1 ช่วยเจ้าหน้าที่สาธารณสุขดูแลสุขภาพประชาชนในชุมชน ตามนโยบาย“3 หมอ” ของกระทรวงสาธารณสุข ดังนั้น ขอให้มีการเพิ่มพูนทักษะในการปฏิบัติงานอย่างสม่ําเสมอ ที่สําคัญ
ต้องเป็นผู้จัดการสุขภาพ ดูแลตนเองให้มีสุขภาพดี เพื่อเป็นต้นแบบให้กับคนในครอบครัวและชุมชน ทําให้คนไทยทุกคนมีสุขภาพแข็งแรง ซึ่งจะลดภาระของระบบสาธารณสุข และลดความแออัดของสถานพยาบาลได้อีกทางหนึ่ง
ดร.สาธิต กล่าวต่อว่า สําหรับการขับเคลื่อนนโยบาย 3 หมอ จ.แม่ฮ่องสอน มี อสม. ทําหน้าที่เป็นหมอคนที่ 1 จํานวน 4,419 คน เจ้าหน้าที่สาธารณสุข (หมอคนที่ 2) 1,866 คน และแพทย์ (หมอคนที่ 3) 25 คน ทํางานร่วมกับทีมสหวิชาชีพ โดยเฉพาะการจัดบริการเชิงรุกเนื่องจากเป็นพื้นที่จังหวัดชายแดน เข้าถึงระบบบริการสาธารณสุขไม่สะดวก รวมถึงยังมีความแตกต่างทางด้านภาษา ซึ่ง อสม.อยู่ใกล้ชิดชุมชนมากที่สุด จึงมีบทบาทสําคัญในการช่วยสื่อสารความรู้ความเข้าใจการดูแลสุขภาพ และช่วยดูแลผู้ป่วยในชุมชน โดยเฉพาะกลุ่มที่ต้องดูแลอย่างใกล้ชิด เช่น ผู้ป่วยติดบ้านติดเตียง ผู้สูงอายุ ทําให้ประชาชนในพื้นที่มีคุณภาพชีวิตดีขึ้น และเข้าถึงระบบสาธารณสุขได้อย่างมีประสิทธิภาพและครอบคลุมมากขึ้น
“สําหรับค่าป่วยการที่คณะรัฐมนตรีมีมติเมื่อวันที่ 7 มีนาคม ที่ผ่านมา อนุมัติให้ปรับเพิ่มจากเดือนละ 1,000 บาท เป็น 2,000 บาทนั้น จะเริ่มมีผลในปีงบประมาณ 2567 ที่จะถึงนี้ ทั้งนี้ ขอให้ อสม. รวมถึงคู่สมรสสมัครฌาปนกิจสงเคราะห์ อสม. ให้ครบถ้วน เพราะหากมีการเสียชีวิต จะได้มีหลักประกันให้กับครอบครัว” ดร.สาธิตกล่าว
************************************************ 9 มีนาคม 2566
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่พิจิตร ตรวจเยี่ยมสถานประกอบการตัดเย็บเสื้อผ้าสำเร็จรูปต้นแบบ “อุตสาหกรรมดีอยู่คู่ชุมชนอย่างยั่งยืน”
วันพฤหัสบดีที่ 9 มีนาคม 2566
09/03/2566
ผู้ตรวจสมพลฯ ลงพื้นที่พิจิตร ตรวจเยี่ยมสถานประกอบการตัดเย็บเสื้อผ้าสําเร็จรูปต้นแบบ “อุตสาหกรรมดีอยู่คู่ชุมชนอย่างยั่งยืน”
ผู้ตรวจราชการกระทรวงอุตสาหกรรม ลงพื้นที่พิจิตร ตรวจเยี่ยมสถานประกอบการตัดเย็บเสื้อผ้าสําเร็จรูปต้นแบบ “อุตสาหกรรมดีอยู่คู่ชุมชนอย่างยั่งยืน”
เมื่อวันที่ 7 มีนาคม 2566 เวลา 13.00 น. นายสมพล โนดไธสง พร้อมด้วยนายชัยทัต สมิตินนท์ อุตสาหกรรมจังหวัดพิจิตร และนายสิทธิรงณ์ เร่งเงียบ ผู้อํานวยการศูนย์ส่งเสริมอุตสาหกรรมภาคที่ 3 และคณะลงพื้นที่ตรวจเยี่ยมสถานประกอบการอุตสาหกรรมในพื้นที่จังหวัดพิจิตร ณ บริษัท นันยางการ์เม้นท์ จํากัด ประกอบกิจการ ตัดเย็บเสื้อผ้าสําเร็จรูป
โดยผู้ตรวจฯ ได้แจ้งนโยบาย MIND ของกระทรวงอุตสาหกรรม ซึ่งมุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน ซึ่งการประกอบกิจการได้ดําเนินการตามนโยบาย MIND ใน 4 มิติ
มิติที่ 1 ความสําเร็จทางธุรกิจ โดยกลุ่มบริษัทนันยางมีธุรกิจในเครือ 14 บริษัทฯ พร้อมพนักงานกว่า 14,000 คน ในประเทศไทย ลาว เวียดนาม และสหรัฐอเมริกา ที่ให้บริการสิ่งทอครบวงจรตั้งแต่การปั่นเส้นด้าย การผลิตผ้าผืน การย้อม และการตัดเย็บเสื้อผ้า
มิติที่ 2 การดูแลสังคมโดยรอบโรงงาน ด้วยการมอบทุนการศึกษาสําหรับโรงเรียนในชุมชน บริษัทฯ มีชมรมทูบี นัมเบอร์ วัน ในสถานประกอบการ เพื่อป้องกันและต่อต้านยาเสพในบริษัทฯ
มิติที่ 3 การดูแลรักษาสิ่งแวดล้อม มีการจัดการขยะ การจัดการของเสียอันตราย และไม่อันตรายจากการผลิต การตรวจวัดคุณภาพสิ่งแวดล้อม การผลิตเส้นใยรีไซเคิล
มิติที่ 4 การกระจายรายได้ให้กับประชาชน จัดกิจกรรม "อุตสาหกรรม SME เศรษฐกิจดีสู่ชุมชน เปิดโอกาสให้แม่ค้าในชุมชนมาจําหน่ายสินค้าภายในบริษัทฯ เพื่อเพิ่มรายได้สู่ชุมชนและอํานวยความสะดวกให้แก่พนักงาน
ทั้งนี้ ผู้ตรวจสมพลฯ ได้ให้ข้อคิดเห็นกับทางสถานประกอบการโดยสามารถแนะนําประชาชนในชุมชนบริเวณรอบสถานประกอบการเข้ารับการอบรมกับทางศูนย์ส่งเสริมอุตสาหกรรมภาคที่ 3 เพื่อเป็นการส่งเสริมอาชีพ
รัฐบาลไทย-ข่าวทำเนียบรัฐบาล-ดีอีเอส ลงนามความร่วมมือ 5 หน่วยงาน ด้านการประยุกต์ใช้เทคโนโลยีและนวัตกรรมภูมิสารสนเทศ
วันพฤหัสบดีที่ 9 มีนาคม 2566
ดีอีเอส ลงนามความร่วมมือ 5 หน่วยงาน ด้านการประยุกต์ใช้เทคโนโลยีและนวัตกรรมภูมิสารสนเทศ
ดีอีเอส ลงนามความร่วมมือ 5 หน่วยงาน ด้านการประยุกต์ใช้เทคโนโลยีและนวัตกรรมภูมิสารสนเทศ
วันนี้ (09 มี.ค. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ลงนามบันทึกความเข้าใจว่าด้วยความร่วมมือด้านการประยุกต์ใช้เทคโนโลยีและนวัตกรรมภูมิสารสนเทศ ร่วมกับ กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงมหาดไทย และสํานักงานทรัพยากรน้ําแห่งชาติ เพื่อบูรณาการการประยุกต์ใช้เทคโนโลยีและนวัตกรรมภูมิสารสนเทศด้านการช่วยเหลือเกษตรกรที่ประสบภัยแล้ง รวมถึงด้านต่างๆ เช่น ด้านเกษตร ด้านภัยพิบัติ และด้านบริหารจัดการน้ํา เพื่อให้ประชาชนทุกพื้นที่ของประเทศสามารถเข้าถึงการขับเคลื่อนและประยุกต์ใช้เทคโนโลยีและนวัตกรรมภูมิสารสนเทศ ณ ห้องแกรนด์ฮออล์ 1 โรงแรมรามาการ์เด้นส์
___________________
รัฐบาลไทย-ข่าวทำเนียบรัฐบาล-​Cabinet approves establishment of Office of Research and Innovation for Competitiveness and Area-Based Development (Public Organization)
วันพุธที่ 8 มีนาคม 2566
​Cabinet approves establishment of Office of Research and Innovation for Competitiveness and Area-Based Development (Public Organization)
​Cabinet approves establishment of Office of Research and Innovation for Competitiveness and Area-Based Development (Public Organization)
March 8, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on March 7, 2023, has made approval to the establishment of Office of Research and Innovation for Competitiveness and Area-Based Development (Public Organization) under Ministry of Higher Education, Science, Research and Innovation.
According to the Government Spokesperson, prior to 2019, there were four agencies – the National Research Council of Thailand (NRCT), the National Innovation Agency (NIA), the Agricultural Research Development Agency (ARDA) and the Health Systems Research Institute (HSRI) – responsible for administering public research fund in Thailand. Each agency already had specific funding scope which collectively was insufficient to fulfil overarching areas required to transform Thailand into an innovation-based economy. As part of the higher education, science, research and innovation system reform, the National Higher Education, Science, Research and Innovation Policy Council decided to establish three program management units (PMUs) as independent funding bodies operating under the legal framework of the Office of National Higher Education Science Research and Innovation Policy Council (NXPO). The 3 PMUs, namely, (1) Program Management Unit for Area-based Development (PMU-A); (2) Program Management Unit for Human Resources & Institutional Development, Research and Innovation (PMU-B); and (3) Program Management Unit for Competitiveness Enhancement (PMU-C), will be merged into Office of Research and Innovation for Competitiveness and Area-Based Development (Public Organization).
Office of Research and Innovation for Competitiveness and Area-Based Development (Public Organization) will be the country’s major funding management agency for the development of technology and innovation. The aim is to enhance the nation’s industrial competitiveness; promote area-based development and human resources & institutional development.
The cabinet also approved in principle the draft Royal Decree on the establishment of Office of Research and Innovation for Competitiveness and Area-Based Development (Public Organization), as proposed by Ministry of Higher Education, Science, Research and Innovation. The Ministry is also ordered to take into consideration comments of Office of National Economic and Social Development Council, and Office of the Public Sector Development Commission.
รัฐบาลไทย-ข่าวทำเนียบรัฐบาล-บีโอไอผนึกภาคเอกชนกระตุ้นเศรษฐกิจภาคใต้
วันพฤหัสบดีที่ 9 มีนาคม 2566
บีโอไอผนึกภาคเอกชนกระตุ้นเศรษฐกิจภาคใต้
บีโอไอผนึกภาคเอกชนกระตุ้นเศรษฐกิจภาคใต้
บีโอไอผนึกภาคเอกชนกระตุ้นเศรษฐกิจภาคใต้
เมื่อเร็ว ๆ นี้นายชนินทร์ ขาวจันทร์ รองเลขาธิการคณะกรรมการส่งเสริมการลงทุน (บีโอไอ) (ที่ 4 จากซ้าย) พร้อมด้วยคณะผู้บริหารบีโอไอ ผนึกกําลังเครือข่ายเอกชนกระตุ้นเศรษฐกิจภาคใต้ จังหวัดตรัง กระบี่ สุราษฎร์ธานี จัดกิจกรรมเสวนาชักจูงการลงทุน นโยบายส่งเสริมการลงทุนใหม่ ภายใต้ยุทธศาสตร์การส่งเสริมการลงทุน 5 ปี ของบีโอไอ รวมถึงแนวทางความร่วมมือเพื่อส่งเสริมการลงทุนร่วมกับสภาอุตสาหกรรมและหอการค้าจังหวัดสุราษฎร์ธานี
รัฐบาลไทย-ข่าวทำเนียบรัฐบาล-กรมการขนส่งทางราง ร่วมประชุมสมาคมรถไฟภูมิภาคลุ่มแม่น้ำโขง (GMRA)
วันพฤหัสบดีที่ 9 มีนาคม 2566
กรมการขนส่งทางราง ร่วมประชุมสมาคมรถไฟภูมิภาคลุ่มแม่น้ําโขง (GMRA)
เพื่อส่งเสริมความเชื่อมโยงและอํานวยความสะดวกในการเคลื่อนย้ายสินค้า บริการ และผู้คนภายในภูมิภาคอนุภูมิภาคลุ่มแม่น้ําโขง
นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เป็นประธานการประชุมคณะกรรมการบริหารสมาคมรถไฟภูมิภาคลุ่มแม่น้ําโขง ครั้งที่ 5 (The 5th Meeting of the GMRA Board of Directors) ที่จัดขึ้นโดยธนาคารเพื่อการพัฒนาแห่งเอเชียเมื่อวันที่ 9 มีนาคม 2565 โดยมีนายอธิภู จิตรานุเคราห์ รองอธิบดี และผู้แทนประเทศจากต่างๆ ในภูมิภาคอนุภูมิภาคลุ่มแม่น้ําโขง ได้แก่ กัมพูชา จีน ลาว ไทย และเวียดนาม เข้าร่วมประชุม ซึ่งล้วนแล้วเป็นประเทศที่ได้ลงนามบันทึกความเข้าใจเพื่อการจัดตั้งสมาคมการรถไฟของประเทศลุ่มแม่น้ําโขง (GMRA) เมื่อปี 2557
นายพิเชฐ คุณาธรรมรักษ์ ได้กล่าวเน้นย้ําถึงความสําคัญของการเชื่อมต่อทางรถไฟในภูมิภาคและบทบาทสําคัญของการขนส่งทางรางในการส่งเสริมความเชื่อมโยงและอํานวยความสะดวกในการเคลื่อนย้ายสินค้า บริการ และผู้คนภายในภูมิภาคอนุภูมิภาคลุ่มแม่น้ําโขง รวมทั้งความคืบหน้าของโครงการระบบรางในประเทศไทย รวมถึงการก่อสร้างรถไฟความเร็วสูง 2 เส้นทาง ได้แก่
1.โครงการความร่วมมือระหว่างรัฐบาลแห่งราชอาณาจักรไทยและรัฐบาล แห่งสาธารณรัฐประชาชนจีนในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร - หนองคาย (ระยะที่ 1 ช่วงกรุงเทพมหานคร - นครราชสีมา)
2. โครงการรถไฟความเร็วสูงเชื่อมสามสนามบิน และการก่อสร้างรถไฟของประเทศไทยอย่างต่อเนื่อง เพื่อให้สามารถเคลื่อนย้ายสินค้าและผู้คนภายในอนุภูมิภาคลุ่มน้ําโขงได้อย่างราบรื่น
นอกจากนี้ที่ประชุมได้หารือเกี่ยวกับการเชื่อมต่อทางรถไฟในอนุภูมิภาคลุ่มแม่น้ําโขง และความคืบหน้าของกรอบความตกลงว่าด้วยการเชื่อมต่อการขนส่งทางรางข้ามพรมแดน (FA-CBRTC) และยุทธศาสตร์การเดินรถไฟข้ามพรมแดนในอนุภูมิภาคลุ่มแม่น้ําโขง โดยเชื่อมั่นว่าการประชุมดังกล่าวจะเป็นโอกาสในการแลกเปลี่ยนความคิดเห็น แบ่งปันประสบการณ์ และร่วมมือในการพัฒนาความเชื่อมโยงทางรถไฟในภูมิภาคต่อไป
รัฐบาลไทย-ข่าวทำเนียบรัฐบาล-​“ทิพานัน” ชู “พล.อ.ประยุทธ์” ผู้นำฟื้นเศรษฐกิจแกร่งในภาวะวิกฤตอย่างซื่อสัตย์สุจริต เข้าตาสื่อเทศ ยันหารายได้เข้าประเทศหลายทางแบบมั่นคง
วันพฤหัสบดีที่ 9 มีนาคม 2566
09/03/2566
​“ทิพานัน” ชู “พล.อ.ประยุทธ์” ผู้นําฟื้นเศรษฐกิจแกร่งในภาวะวิกฤตอย่างซื่อสัตย์สุจริต เข้าตาสื่อเทศ ยันหารายได้เข้าประเทศหลายทางแบบมั่นคง
​“ทิพานัน” ชู “พล.อ.ประยุทธ์” ผู้นําฟื้นเศรษฐกิจแกร่งในภาวะวิกฤตอย่างซื่อสัตย์สุจริต เข้าตาสื่อเทศ ยันหารายได้เข้าประเทศหลายทางแบบมั่นคง
วันที่ 9 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เร่งขับเคลื่อนเศรษฐกิจไทยให้ฟื้นตัวอย่างต่อเนื่อง หลังการตัดสินใจเดินหน้านโยบายเปิดประเทศตั้งแต่ปลายปี 2564 เป็นต้นมาโดนเริ่มจากภูเก็ตแซนด์บอกซ์ ส่งผลให้เศรษฐกิจฟื้นตัวได้ดีกว่าหลายประเทศในภูมิภาค โดยปัจจัยสําคัญในการขับเคลื่อนเศรษฐกิจไทยยังอยู่ที่ภาคการท่องเที่ยว ที่ฟื้นตัวดีขึ้น เป็นที่สนใจของสื่อต่างชาติชั้นนําอย่างรอยเตอร์ ได้นําเสนอข่าว Thailand beats 2022 tourism target with 11.15 mln foreign arrivals ระบุว่า ในปี 2565 ที่ผ่านมา มีนักท่องเที่ยวต่างชาติไปเยือนประเทศไทย 11.15 ล้านคน เพิ่มสูงกว่าปี 2564 ที่มีจํานวน 428,000 คน เป็นการเพิ่มขึ้นแบบทะลุเป้าโดยในเดือนธันวาคม 2565 เพียงเดือนเดียว มีชาวต่างชาติไปเที่ยวประเทศไทยมากถึง 2.24 ล้านคน มากกว่าเดือนธันวาคม 2564 ที่มีเพียง 230,497 คน สะท้อนภาพการฟื้นตัวอย่างแข็งแกร่ง สะท้อนความสําเร็จของนโยบายของรัฐบาล ภายใต้การนําของพล.อ.ประยุทธ์ที่สื่อต่างชาติเล็งเห็น
น.ส.ทิพานัน กล่าวว่า สําหรับในปี 2566 การท่องเที่ยวแห่งประเทศไทย หรือ ททท. ตั้งเป้าหมายจํานวนนักท่องเที่ยวต่างชาติ 25 ล้านคน และคาดว่าจะมีรายได้รวมสูงสุดอยู่ที่ 2.38 ล้านล้านบาท กลับมาในอัตรา 80% ของปี 2562 การลงทุนภาครัฐและเอกชนในโครงสร้างพื้นฐาน มาตรการดึงดูดนักลงทุนจากต่างชาติที่เข้ามาประกอบธุรกิจในประเทศไทย ซึ่งตัวเลขเฉพาะเดือนมกราคมที่ผ่านมามีเม็ดเงินลงทุนจากต่างชาติแล้ว 5,129 ล้านบาท การลงทุนในพื้นที่ EEC และอุตสาหกรรมเป้าหมายใหม่ การสนับสนุนภาคเกษตร เดินหน้านโยบาย BCG โมเดลที่พลิกโฉมประเทศไทยให้เติบโตอย่างยั่งยืน หารายได้เข้าประเทศได้หลายทาง กระจายรายได้ สร้างงาน สร้างอาชีพ เพื่อให้ประชาชนมีคุณภาพชีวิตที่ดีและมีความมั่นคงทางเศรษฐกิจ
รัฐบาลไทย-ข่าวทำเนียบรัฐบาล-รองปลัดดีอีเอส ประชุมคณะทำงานขับเคลื่อนองค์กรคุณธรรม
วันพฤหัสบดีที่ 9 มีนาคม 2566
รองปลัดดีอีเอส ประชุมคณะทํางานขับเคลื่อนองค์กรคุณธรรม
รองปลัดดีอีเอส ประชุมคณะทํางานขับเคลื่อนองค์กรคุณธรรม
วันนี้ (09 มี.ค. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะทํางานขับเคลื่อนองค์กรคุณธรรม ของ สป.ดศ. ครั้งที่ 1/2566 ตามหลักเกณฑ์ที่กรมการศาสนากําหนด โดยมีผู้แทน กอง/ศูนย์/กลุ่ม ใน สป.ดศ. เข้าร่วมประชุมฯ ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
_________________